הסי לוינסונס טאפט

הס לוינסונס טאפט (Hessy Levinsons Taft, נולדה כהסי לוינסונס; ב-), היא יהודייה-גרמנייה, שהוצגה בתור התינוקת האידיאלית בתעמולה הנאצית לאחר שתצלומה זכה בתחרות למציאת "התינוק הארי הכי יפה" בשנת 1935. תמונתה של טאפט הופצה בהרחבה על ידי המפלגה הנאצית במגוון חומרים, כגון מגזינים וגלויות, כדי לקדם את האריות.

תצלום 
הוריה של טאפט, יעקב לוינסונס ופאולין לוינסונס (לבית לוין), לא היו מודעים להחלטת צלם שצילם את בתם להיכנס לתצלום לתחרות עד שנודע להם כי צילום בתם נבחר על ידי שר התעמולה הנאצי יוזף גבלס, בתור התצלום המנצח.

מחשש שהנאצים יגלו שמשפחתם יהודית, הודיעה אמה של טאפט לצלם שהם יהודים. הצלם אמר לאמה, פאולין, שהוא יודע שהם יהודים והכניס במכוון את התצלום של טאפט לתחרות משום שהוא "רצה להפוך את הנאצים למגוחכים". ביולי 2014 טאפט אמרה לעיתון הגרמני Bild כי "אני יכולה לצחוק על זה עכשיו, אבל אם הנאצים היו יודעים מי אני באמת, לא הייתי בחיים".

חייה הבוגרים 
בשנת 1938 נעצר יעקב לוינסונס לזמן קצר על ידי האס אס. באותה שנה המשפחה היגרה לצרפת והתיישבה בפריז, ולאחר מכן עברה לקובה ומשם לארצות הברית בשנת 1949.

הסי לוינסונס למדה כימיה בבית הספר התיכון ג'וליה ריצמן בניו יורק, ולמדה כימיה במכללת ברנרד וסיימה את לימודיה בשנת 1955. כסטודנטית לתואר שני בכימיה באוניברסיטת קולומביה היא פגשה את בעלה, מורה למתמטיקה בשם ארל טאפט. היא ובעלה הצטרפו לפקולטה באוניברסיטת ראטגרס, אך היא עזבה את האקדמיה כדי להקים משפחה, ובהמשך עבדה בשירות הבחינות החינוכיות. לאחר 30 שנה בשירות, היא חזרה לניו יורק כפרופסור לכימיה באוניברסיטת סנט ג'ון בשנת 2000. מחקריה בתקופה מאוחרת יותר של החיים התמקדו בקיימות המים. היא פרשה לגמלאות בשנת 2016.

ראו גם 
 ורנר גולדברג - חייל ממוצא יהודי חלקי ששימש גם הוא את התעמולה הנאצית

הערות שוליים

סגל אוניברסיטת ראטגרס
בוגרות אוניברסיטת קולומביה
בוגרי אוניברסיטת קולומביה
כימאיות יהודיות אמריקאיות
כימאיות גרמניות
מדעניות יהודיות אמריקאיות
מדעניות גרמניות
דוגמנים ילדים
התעמולה הנאצית
מהגרים מגרמניה לארצות הברית
גרמניות שנולדו ב-1934
גרמנים שנולדו ב-1934
אמריקאיות שנולדו ב-1934
אמריקאים שנולדו ב-1934